Kirjutasin kunagi oma vanaema söögiseadustest. Et mis millega ja kuhu. Üks tema reegel oli see, et kanasupi sisse kaalikat ei panda. Mina täna panin. Vanaema pani kaalikat suppidest vaid külasupi sisse, see, mis kruupide ja hapukurgiga on. Kusjuures kurk tuli taldrikusse lõigata, mitte supi sisse, keenuna polnud hapukurgi maitse enam see. Tomatit ei pannud vanaema ka kunagi ühegi supi sisse, mina aga panen kanasupi sisse ikka, kui kodus juhtub olema.